สรุปภาวะตลาดต่างประเทศวันศุกร์
สรุปภาวะตลาดต่างประเทศประจำวันที่ 23 ก.พ.61
26 ก.พ. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันศุกร์ (23 ก.พ.) โดยได้ปัจจัยบวกจากการอ่อนตัวของอัตราผลตอบแทนพันธบัตรรัฐบาลสหรัฐ
ดัชนีเฉลี่ยอุตสาหกรรมดาวโจนส์พุ่งขึ้น 347.51 จุด หรือ 1.39% ปิดที่ 25,309.99 จุด ดัชนี S&amp;P 500 เพิ่มขึ้น 43.34 จุด หรือ 1.60% ปิดที่ 2,747.30 จุด ดัชนี Nasdaq ทะยาน 127.31 จุด หรือ 1.77% ปิดที่ 7,337.39 จุด
 
ตลาดหุ้นยุโรปปิดบวกเมื่อวันศุกร์ (23 ก.พ.) ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 300 จุด โดยได้ปัจจัยบวกจากการอ่อนตัวของอัตราผลตอบแทนพันธบัตรรัฐบาลสหรัฐ
ดัชนี Stoxx Europe 600 ปรับตัวเพิ่มขึ้น 0.2% ปิดที่ 381.16 จุด
ดัชนี DAX ตลาดหุ้นเยอรมัน เพิ่มขึ้น 21.88 จุด หรือ 0.18% ปิดที่ 12,483.79 จุด ดัชนี CAC-40 ตลาดหุ้นฝรั่งเศส เพิ่มขึ้น 8.14 จุด หรือ 0.15% ปิดที่ 5,317.37 จุด ดัชนี FTSE 100 ตลาดหุ้นลอนดอน ลดลง 7.98 จุด หรือ 0.11% ปิดที่ 7,244.41 จุด
 
ตลาดหุ้นลอนดอนปิดลบเมื่อวันศุกร์ (23 ก.พ.) โดยบรรยากาศการซื้อขายได้รับปัจจัยลบจากเงินปอนด์ที่แข็งค่าเมื่อเทียบกับสกุลเงินดอลลาร์
ดัชนี FTSE 100 ตลาดหุ้นลอนดอนลดลง 7.98 จุด หรือ 0.11% ปิดที่ 7,244.41 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (23 ก.พ.) หลังจากที่มีการปิดแหล่งน้ำมัน เอล ฟีล ในประเทศลิเบีย ซึ่งเป็นแหล่งสำคัญที่ผลิตน้ำมันดิบได้ 70,000 บาร์เรล/วัน
สัญญาน้ำมันดิบ WTI ส่งมอบเดือนเม.ย. เพิ่มขึ้น 78 เซนต์ หรือ 1.2% ปิดที่ 63.55 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย. เพิ่มขึ้น 92 เซนต์ หรือ 1.4% ปิดที่ 67.31 ดอลลาร์/บาร์เรล
 
สกุลเงินดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (23 ก.พ.) หลังจากธนาคารกลางสหรัฐ (เฟด) ส่งสัญญาณว่าจะเดินหน้าปรับขึ้นดอกเบี้ยต่อไป
ดอลลาร์แข็งค่าเทียบเยนที่ระดับ 106.73 เยน จาก 106.67 เยน และแข็งค่าเทียบฟรังก์สวิสแตะ 0.9361 ฟรังก์ จาก 0.9330 ฟรังก์
ยูโรอ่อนค่าเทียบดอลลาร์ที่ระดับ 1.2298 ดอลลาร์ จาก 1.2332 ดอลลาร์ ปอนด์แข็งค่าเทียบดอลลาร์แตะ 1.3969 ดอลลาร์ จาก 1.3958 ดอลลาร์ ดอลลาร์ออสเตรเลียอ่อนตัวลงเทียบดอลลาร์สหรัฐที่ 0.7835 ดอลลาร์สหรัฐ จาก 0.7846 ดอลลาร์สหรัฐ
 
สัญญาทองคำตลาดนิวยอร์กปิดลบเมื่อวันศุกร์ (23 ก.พ.) เนื่องจากการแข็งค่าของสกุลเงินดอลลาร์ส่งผลให้ความต้องการถือครองทองคำลดน้อยลง
สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 2.4 ดอลลาร์ หรือ 0.18% ปิดที่ 1,330.30 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 10.3 เซนต์ หรือ 0.62% ปิดที่ 16.484 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 60 เซนต์ หรือ 0.06% ปิดที่ 998.80 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 7.65 ดอลลาร์ หรือ 0.7% ปิดที่ 1,041.15 ดอลลาร์/ออนซ์